|  |  |
| --- | --- |
| ГРБОВИ ЗА МЕМОРАНДУМ | **РЕПУБЛИКА СРБИЈА****АУТОНОМНА ПОКРАЈИНА ВОЈВОДИНА****ПОКРАЈИНСКИ СЕКРЕТАРИЈАТ ЗА****ВИСОКО ОБРАЗОВАЊЕ И НАУЧНОИСТРАЖИВАЧКУ ДЕЛАТНОСТ** |

На основу члана 11. раздео 13, члана 22, 23, 25. и 26. Покрајинске скупштинске одлуке о буџету Аутономне покрајине Војводине за 2025. годину (''Службени лист АПВ'', бр. 57/2024 и 38/2025), а у вези с чланом 2. став 1. тачка 2. алинеја 1. и с чланом 5. Покрајинске скупштинске одлуке о додели буџетских средстава за финансирање и суфинансирање програмских активности и пројеката у области високог образовања, студентског стандарда и научноистраживачке делатности у Аутономној покрајини Војводини („Службени лист АП Војводине”, број: 9/21), као и члана 3. Правилника о критеријумима за финансирање научноистраживачких и развојноистраживачких пројеката националних мањина – националних заједница у Аутономној покрајини Војводини Покрајински секретаријат за високо образовање и научноистраживачку делатност расписује

**ЈАВНИ КОНКУРС**

 **ЗА ФИНАНСИРАЊЕ НАУЧНОИСТРАЖИВАЧКИХ И РАЗВОЈНОИСТРАЖИВАЧКИХ ПРОЈЕКАТА НАЦИОНАЛНИХ МАЊИНА – НАЦИОНАЛНИХ ЗАЈЕДНИЦА У АУТОНОМНОЈ ПОКРАЈИНИ ВОЈВОДИНИ У 2025. ГОДИНИ**

1.

 Покрајински секретаријат за високо образовање и научноистраживачку делатност (у даљем тексту: Секретаријат) финансираће научноистраживачке и развојноистраживачке пројекте националних мањина –националних заједница у Аутономној покрајини Војводини у 2025. години. Циљ овог конкурса јесте научноистраживачки развој и афирмација научних заједница на језицима националних мањина – националних заједница.

За ове намене, финансијским планом Секретаријата планирано је да се издвоји укупно **8.000.000,00** **динара**, при чему је максималан износ по пројекту ‒ **500.000,00 динара**.

2.

 Финансијске обавезе реализоваће се у складу с могућностима буџета АП Војводине.

3.

 Kонкурс је отворен од 22. августа до 22. септембра 2025. године.

4.

Пријаве за финансирање научноистраживачких и развојноистраживачких пројеката националних мањина-националних заједница у Аутономној покрајини Војводини у 2025. години могу поднети акредитоване научноистраживачке и развојноистраживачке организације са седиштем на територији Аутономне покрајине Војводине, на којима се изводе академски студијски програми, у складу са Законом о високом образовању уз сагласност наставно-научног већа и потврдом Националног савета за одређену националну мањину – националну заједницу.

 Пријаве са потребном документацијом подносе се у електронској форми (на имејл Klara.TothGlemba@vojvodina.gov.rs, радна верзија у Word-u) и у писаној форми на адресу: Покрајински секретаријат за високо образовање и научноистраживачку делатност, Булевар Михајла Пупина 16, 21101 Нови Сад, са назнаком „За учешће на јавном конкурсу за финансирање научноистраживачких и развојноистраживачких пројеката националних мањина – националних заједница у Аутономној покрајини Војводини у 2025. години”.

Образац пријаве може се преузети на интернет страници Секретаријата (<http://apv.visokoobrazovanje.vojvodina.gov.rs>) и доставља се у један примерaк и у електронској форми.

На поменутој интернет страници налази се и текст Правилника о критеријумима за финансирање научноистраживачких и развојноистраживачких пројеката националних мањина – националних заједница у Аутономној покрајини Војводини.

 Секретаријат ће разматрати само пријаве које су у складу с јавним конкурсом и Правилником о критеријумима за финансирање научноистраживачких и развојноистраживачких пројеката националних мањина – националних заједница у Аутономној покрајини Војводини.

 Контакт особа за додатне информације:

др Клара Тотх-Глемба, саветник

имејл: Klara.TothGlemba@vojvodina.gov.rs